Elektronsko cestninjenje v Sloveniji

Stanje, interesi in možnosti pri izbiri in uvajanju novega koncepta elektronskega cestninjenja v Sloveniji
Elektronsko cestninjenje ima v Sloveniji več kot 15 letno zgodovino - če štejemo od odločitve parlamenta, da Slovenija preide na brezkontaktno elektronsko cestninjenje v prostem toku. Kljub sistemu ABC, ki je kar nekaj let solidno deloval, pa zahteve parlamenta nismo izpolnili, saj zahteva glede prostega toka doslej ni bila realizirana. In ker so zastoji ostali, smo ABC za osebna vozila opustili, sedaj pa, včasih bolj včasih manj intenzivno, iščemo novo rešitev. Dejstvo namreč je, da glede na gostoto prometa in težave, ki jih povzroča klasično cestninjenje, elektronsko cestninjenje potrebujemo. Posvet je namenjen osvetlitvi različnih vidikov elektronskega cestninjenja, tako tehničnih (kjer obstaja še kaj razen "satelitskega" in "mikrovalovnega" sistema), kot ekonomskih, družbenih in političnih. Želimo si, da bi s posvetom pripomogli k racionalni odločitvi in Sloveniji zagotovili funkcionalno in ekonomsko učinkovit koncept sistema elektronskega cestninjenja.

Programa posveta:


 * 1) Uvod (10:00-10:20)
 * 2) * Danijel Rebolj, Marjan Lep Namen posveta
 * 3) Strateški in normativni okviri (10:20-11:20)
 * 4) * Dean Herenda 17 dilem e-cestninjenja
 * 5) * Marjan Lep Ali je iz strateških dokumentov možno izpeljati kvantificirani kriterijalni aparat za vrednotenje konceptov cestninjenja
 * 6) * Davorin Kračun Ekonomski vidiki izbora sistema cestninjenja za Slovenijo
 * 7) Odmor (11:20-11:40)
 * 8) Koncepti in sistemi (11:40-13:20)
 * 9) * Damjan Štrucl Razvoj satelitskih cestninometrov z lokalnim napajanjem
 * 10) * Stanislav Jurjec Sistem nadzora prometa za zagotavljanje večje ekološke in prometne varnosti
 * 11) * Tomaž Kramberger Prispevek k izboru učinkovitega sistema EFC cestninjenja
 * 12) * Aleš Živkovič Evaluacija različnih funkcionalnih rešitev satelitskega cestninjenja
 * 13) * Danijel Rebolj Preprosto, učinkovito in poceni je mogoče
 * 14) Razprava in ugotovitve (13:20-14:00)

Posvetovanje, ki ga organizirata Katedra za gradbeno in prometno informatiko in Katedra za prometno tehniko in varnost v prometu, bo potekalo v obliki predstavitev in diskusij, v katerih bomo intenzivno izmenjevali izkušnje, ugotovitve, ideje in koncepte ter iskali optimalne smernice za koncept elektronskega cestninjenja v Sloveniji.

Kraj: Fakulteta za gradbeništvo UM, predavalnica B-304, Smetanova 17, Maribor

Čas: četrtek, 17.6.2010, 10:00-14:00

Prijave: Prosimo, da se prijavite tukaj. V kolikor želite, da se vaš prispevek vključi v program, vpišite tudi naslov prispevka. Kotizacije ni.